
	INNSPILL TIL VARSEL OM UTVIDELSE AV PLANOMRÅDE 31.05.2024

	Oppsummering av innspill
	Forslagsstillers kommentar
	Kommunedirektørens kommentar

	OFFENTLIGE MYNDIGHETER

	Statsforvalteren i Østfold, Buskerud, Oslo og Akershus
Påpeker viktigheten av å følge kommunens overordna plan for området, siden deler av området som utvidelsen viser er avsatt til LNF-formål. Det bør sees på løsninger for å ta i bruk eksisterende veier, og om dette ut fra trafikksikkerhet og støy for eksisterende boliger, kan være en løsning fremfor å bygge ny vei i LNF-område. Viktig at ulemper for eksisterende veinett/boliger vektes opp mot ulemper ved å bygge ny vei. 
Viser til tidligere innspill, hvor de påpeker viktigheten av å ivareta barn og unges interesser, god overvannshåndtering og oppfordring om å finne gode energi- og klimavennlige løsninger for den nye bebyggelsen.
	
Det presiseres at planen ikke omfatter LNF-område. Planen omfatter areal satt av til fremtidig boligbebyggelse, friområde, samt areal satt av til lek. 
De mange forskjellige hensynene er vektet opp mot hverandre. Det er riktig at adkomst gjennom eksisterende boligområde er utfordrende og fordrer nøye vurdering for å oppnå de beste løsningene.
For det første er tiltaket vesentlig nedskalert, og består nå kun av 14 eneboligtomter.
En rekke alternativer for vei er prosjektert og vurdert siden planen første gang ble varslet høsten 2023. Vurderingene har, sammen med merknader og tilbakemeldinger fra kommunens plan -og veiavdeling, ledet ut til forslaget som nå fremmes.
Kommunen ønsket en spredning av adkomstene til boenhetene på flere veier med avlastende effekt. To enheter har adkomst fra Helgerudveien, to enheter har adkomst fra Kremleveien, og 10 enheter fra Bålerudveien. Kommunen mener at Helgerudveien og Kremleveien har kapasitet til to enheter hver.  Fjellveien og Feltspatveien vurderes til å ikke ha kapasitet til flere enheter. Bålerudveien er samlevei, har ledig kapasitet og dermed kapasitet til 10 nye enheter.
Foreslått løsning med betydelig reduksjon av antall enheter og avlastning med omrokering av planens arealdisponering for å oppnå spredning av adkomsten på flere veier gir en god løsning som balanserer de forskjellige hensynene godt opp mot hverandre.
Flyttingen av adkomsten lengre opp i Bålerudveien er gjort av hensyn til trafikksikkerhet, stigning, og for å møte kommunens vei-norm og frisikt. Tiltaket berører noe friområde, hvilket kompenseres med en opprustning av det eksisterende lekearealet, etablering av nytt, samt omfordeling i nedre del av feltet, hvor vi er rundt 500m2 friareal i pluss.

	Kommunedirektøren bekrefter at arealformålene i arealdelen er boligformål, idrettsanlegg, friområde og en mindre del «Andre typer nærmere angitt bebyggelse og anlegg»
Eksisterende veier i området er vurdert, men konklusjonen er at de ikke har god nok standard til å kunne være adkomst til hele feltet. Eksisterende veier brukes til fire av enhetene.

	Buskerud fylkeskommune
Viser til tidligere uttalelse (Viken fylkeskommune) ved varsel om oppstart og ber om at den legges til grunn. 
Ber om at det legges vekt på hovedtrekk og rammer i gjeldende kommuneplans arealdel, og at evt. mindre justeringer begrunnes godt i planforslaget, spesielt i sammenheng med hensynet til barn og unges interesser og friluftsliv. Viser til at området er kartlagt som viktig friluftsområde og at området også kan ha bruk og verdi som lekeområder. Det er ellers positivt om det ivaretas forbindelser gjennom området og ut i omkringliggende naturområde for å ivareta friluftsliv.
Automatisk fredete kulturminner
Viser til tidligere stilt krav om arkeologisk registrering, og opplyser om at Fylkeskommunen er i dialog med planfremmer som har bestilt arkeologisk registrering. Registrering skjer høsten 2024. Utvidelsen er i bratt terreng, hvor det ikke forventes å finne automatisk fredete kulturminner. Utvidelsen medfører dermed ikke behov for økt budsjett for registreringen. 
	
Hovedtrekkene i KPA legges til grunn i planforslaget. Planen legger seg på linje med KPA på høyder, tomtestørrelser, MUA, parkering, samt veiklasser og areal til snøopplag. BYA settes til 30% som tilsvarende bebyggelse i området er regulert til.
Viktigheten av friluftsområdet, ivaretakelse av ferdselsårer til og fra skogen samt hensynet til barn og unge har vært viktig og førende i utarbeidelsen av planen.
Koblingen og eksisterende stisystem er ivaretatt, sikret, og skal opparbeides slik at koblingen til DNT-stien som går øst for planområdet vesentlig bedres. Den eksisterende lekeplassen rustes opp, med kvalitetskrav til hva den skal inneholde, samt nytt lekeareal inne i selve boligfeltet. Stisystemet sikres for allmennheten. Kobling til skogen, samt Heradsbygdveien (bussholdeplass) bedres for alle boliger i området og gir positive effekter ved økt tilgjengeliggjøring av skogen og økt bruk av kollektivt.
I planen sikres også bestemmelser for uønsket privatisering, slik at allmenheten skal føle seg velkommen inn på området.
Arkeologisk registrering er gjennomført med ingen funn.


	Kommunedirektøren er enig i at private forslag innholdsmessig bør følge opp hovedtrekk og rammer i kommuneplanens arealdel.
På grunn av det bratte terrenget, har det ikke latt seg gjøre å løse adkomst til alle boligene innenfor arealet avsatt til bolig i arealdelen. Derfor er det tatt med areal avsatt til idrettsanlegg og friområde, for å løse adkomsten til den øvre delen av feltet. I arealdelen er atkomst vurdert på et overordnet nivå. Når det viser seg at en må ta med noe mer areal i arbeidet med reguleringsplanen, mener kommunedirektøren at en likevel kan si at planforslaget hovedsakelig er i tråd med overordnet plan. Selve eneboligtomtene ligger innenfor arealet avsatt til bolig. 
Ellers bekrefter kommunedirektøren at planforslaget sikrer en passasje gjennom området for gående, slik at en kan nå skogen bak. 


	Ringerike kommune – Avdeling for vann, avløp og rens (VAR)
Påpeker at det utenfor vanntårnet er satt opp siloer for strøsingel som blir benyttet i vinterhalvåret for å fylle strøkassene på maskinene. Det må ivaretas at tilgjengeligheten opprettholdes. Området kan ikke benyttes for parkering av private kjøretøy. 

	

Området er tatt ut av planen.
	Tas til orientering.

	VELFORENING, ORGANISASJON O.L.

	Oppen vest grendelag v/ leder Knut Rugland
Viser til innspill sendt ved oppstart av planarbeid, og påpeker at momenter her fortsatt er gjeldende i tillegg til nye momenter i innspill gitt ved varsel om utvidelse av planområdet.
Adkomstveier og manglende trafikksikkerhet
Påpeker at foreslått atkomstvei gjør store skjæringer i sidebratt terreng mot balplassen, gjennom lekeareal for barn og gjennom flere stier. 
Hevder foreslått vei ikke tilfredsstiller krav i veinormen. 
Hevder tilkoblingspunkt mellom Bålerudveien og ny atkomstvei ikke er trafikksikkert pga. stigningsforhold og at trafikk nedenfra i Bålerudveien vil ha vikeplikt for trafikk mot høyre ved tilkobling til den nye veien. 
Det påpekes at det vinterstid er trafikkaos i området pga. mye snø og is. 
Lurer på hvordan man kan forsvare et nytt veikryss med tanke på de myke trafikkantene.

Informerer om at det innenfor måleområdet for kommunens beregning av ÅDT i Kremleveien ligger 2 utleieenheter, som ikke er tatt med i beregningene. 
Påpeker at utbygger har foreslått å redusere antall boenheter for å minske trafikken.

Helgerudveien er foreslått brukt som atkomstvei til 2 boenheter. Det påpekes at Helgerudveien ikke har en godt definert veibredde og at det normalt står parkert biler langs veien, og at økt trafikk her ikke er en god løsning. Det påpekes at det også her kan være snakk om utleieenheter som ikke er tatt med i beregningen av antall passeringer per boenhet. 
Oppen Vest grendelag mener at kremleveien ikke tåler trafikk fra en eneste ny bolig. Det opplyses om at veien vinterstid i praksis er enveiskjørt pga. snømengder og at skolebarn bruker øvre del av Kremleveien som skoleveg. Eksisterende situasjon oppleves ikke som trafikksikker. 
Tap av friarealer og adkomst til friarealer
Det er beklagelig at det foreslås å ta mer friområde for å sikre adkomst til foreslått bebyggelse. Friområdene mellom Kremleveien og Feltspattveien/Fjellveien og området nord for Kremleveien og Feltspattveien brukes mye av beboere i området og også av skole og barnehage, bl.a. som atkomst til gapahuken plassert rett nordvest for ballplassen. De mener forslaget er en rasering av naturverdier og at lekearealer for barn vil gå tapt, og at etablering av ny vei med skjæringer i terreng vil skape en barriere til turområdene innenfor. 
Oppen Vest grendelag kan ikke forstå hvordan en utvidelse av planområdet utover overordnet plan ikke skal utløse krav om konsekvensutredning.

Trafikkanalyse
Oppen Vest grendelag problematiserer at rapporten er utført på oppdrag for tiltakshaver i saken. Grendelag hevder at trafikkanalysen forkaster kommunens egen veinorm, setter tvil ved faktiske trafikkmålinger, inneholder faktafeil og trekker inn normer som ikke har noe med Ringerike kommune å gjøre. De påpeker at analysen utelater hvordan en tenkt anleggstrafikk påvirker trafikken. De varsler at de vil sende kommunen et eget brev som går i detalj på innsendt trafikkanalyse. 

	


Planens varslede utvidelse er en følge av tidligere merknader fra offentlige myndigheter og naboer.

Adkomstveier og manglende trafikksikkerhet 
Adkomstveien fra Bålerudveien er utformet i tråd med veinormen og for å begrense landskapsmessige konsekvenser. De avvik som foreligger er beskrevet i trafikknotatet. Mindre avvik slik som her er løsbare og forenlige med ivaretakelse av trafikksikkerhetshensyn. 
Vikeplikt fra ny avkjørsel til Bålerudveien er et mulig tiltak. 
Frisikt og stigning ivaretas gjennom oppstilling i ny avkjørsel. 
Utforming av nytt kryssalternativ gjøres så trafikksikkert som mulig. Den konkrete løsningen i planforslaget ivaretar hensynet til oversikt og trafikksikkerhet. 
Utleieenheter er hensyntatt. For øvrig vil fordeling av målt trafikk på et større antall boenheter (medregnet utleieenheter og hybler) senke målt ÅDT.
Etter bearbeidelse av planen med betydelig reduksjon av antall enheter er det nå kun to nye enheter som har sin adkomst fra Kremleveien. Trafikkendringen er svært beskjeden.

Spredning av trafikken på flere adkomster er ønsket fra kommunens planavdeling, kommunens veiavdeling, statsforvalter og veifaglig konsulent. 
Helgerudveien er i dag en boligvei med kapasitet til etablering av de to nye enhetene. Dette utgjør en svært beskjeden trafikkendring. 
Planen sikrer gode alternative gangforbindelser utenom bilveier til hele nærområdet. Barn kan gå fra skolen, gjennom de videreførte gangpassasjene i Oppen Sikt, og videre inn på sine respektive veier. Planens løsninger er tilpasset dagens infrastruktur og utformet slik at det oppnås en bedring av trafikksikkerheten
Tap av friarealer og adkomst til friarealer
Arealet er avsatt til bolig i kommuneplanen og utvikles i tråd med dette. Planen sikrer opparbeidelse av nye lekearealer, opprustning av gamle, samt et gangsystem som binder de omkringliggende boligområdene sammen og styrker koblingen videre til stiene med økt tilgjengeliggjøring av skogen.
Allmenhetens ferdsel sikres på gangsystemet innenfor planen.
Planen utløser ikke krav om konsekvensutredning.

Trafikkanalyse
Forslagsstillere til reguleringsplaner plikter å utrede relevante forhold sliksom i dette tilfellet med vei og trafikksikkerhet. Utredningene skal gjøres på oppdrag fra forslagsstiller.
Veikonsulents uavhengighet er faglig forankret. Rapport gjennomgås av kommunens administrasjon. Trafikkanalysens hensikt er å gå gjennom normer og annet faktagrunnlag, vekte og vurdere underlaget samlet, slik at beste løsning blir valgt.
Kommunens veinorm er ikke tilsidesatt, men er benyttet som underlag for valgt løsning. Der hvor kommunens veinorm ikke er utfyllende er det vanlig praksis å anvende overordnet regelverk.
Veien er i planarbeidet nå satt til en AD2-vei etter kommunens norm slik ønsket av administrasjonen. Mindre avvik er redegjort for i planen. Ny vei fra hhv. Helgerudveien og Kremleveien vil ha svært lav trafikkbelastning med dertil hørende lavere veiklasse.

	




Kommunedirektøren forstår at Bålerudveien også er vanskelig, og avvik fra veinormen er vurdert. I eksisterende boligfelt er det ikke alltid en klarer å oppfylle veinormen. Da må avvik vurderes konkret, og det er gjort her. Foreslått ny vei er også vurdert som en del av planprosessen, og konklusjonen er at dette er den beste løsningen i dette tilfellet. Utfordringene med vegnettet er mye av grunnen til at antall boliger er redusert. 
At Helgerudveien er tatt med, innebærer at trafikken spres utover de ulike veiene, men Kommunedirektøren er enig i at heller ikke Helgerudveien tåler en stor økning. Antall boenheter fra Helgerudveien er nå 2. Det samme er antallet som har adkomst fra Kremleveien. 
Se også kommentarer til innspillet deres til oppstarten. 


Kommunedirektøren forstår at naboen ikke ønsker at en tar med mer friareal i plangrensen. Det er imidlertid vurdert som nødvendig for å få til en mer trafikksikker kryssløsning mot Bålerudveien. Kommunedirektøren forstår også at det er uønsket med en ny vei, men dette er en konsekvens av å ikke bruke eksisterende veinett.
Friområdene mellom Kremleveien og Feltspatveien/Fjellveien og rett nord for Kremleveien og Feltspatveien var med ved varsel om oppstart, og er ikke en del av utvidelsen.
Område B16 er avsatt til bolig i kommuneplanen. I og med at kommuneplanen er en overordnet plan, som dekker store arealer, går den ikke inn i detaljer på alt. Når et område detaljreguleres, hender det derfor at en må trekke inn ekstra areal for å kunne gjennomføre planen. Det kan for eksempel være for å sikre adkomsten til området. Dette betyr ikke nødvendigvis at planen ikke er i tråd med overordnet plan, og det utløser derfor heller ikke automatisk et krav til konsekvensutredning. Kommunen har gjort en vurdering av denne saken, og vår vurdering er at den ikke utløser krav til konsekvensutredning. Se planbeskrivelsen for forslagsstillers redegjørelse for behovet for konsekvensutredning. Aktuelle fagtemaer er likevel utredet. 

Trafikkanalysen har blitt revidert etter tilbakemeldinger fra kommunen. 


	Feltspattveien velforening
Kantarellveien og Kremleveien
Ytrer bekymring rundt bruk av veiene. Opplyser om at veien er smal og at det er utfordrende med møtende trafikk, særlig vinterstid. Ser det som særdeles problematisk med økt trafikk og anleggstrafikk i byggeperioden.
Helgerudveien
Påpeker at veien ikke er iht. kommunens veg- og gatenorm.
Friluftsområde
I gjeldende regulering er området regulert som friluftsområde, med argument om at man ikke ønsket en sammenhengende bebyggelse, men et skille. Eksisterende stier brukes av turgåere, som skolevei, og av skoleklasser, SFO og barnehage på vei til og fra gapahuken, fotballbanen eller videre inn i skogen. Påpeker at området mot nord er regulert som LNF (idrettsplass) og har spesielt vern. Ønsker å bevare friluftsområdet slik det er i dag.
Bålerudveien 
Viser til kommunens veinorm og påpeker at forslag til ny vei fra Bålerudveien ikke imøtekommer denne. I følge normen vil ny atkomstvei gjøre uforholdsmessige inngrep i naturen. Motargumenter for ny vei fra Bålerudveien er ødeleggelse av friluftsområdet, turterreng og dyreliv, utilgjengeliggjøring av atkomst til gapahuk og ballplassen samt økt trafikk som vil gjøre situasjonen i Bålerudveien mer trafikkfarlig. 
De hevder Bålerudveien ikke vil tåle trafikken i byggeprosessen eller den ekstra trafikken nye boenheter vil skape. De påpeker at slik de tolker veinormen oppfyller ikke Bålerudveien kravene slik den er i dag. Den har mange myke trafikanter og ingen gangvei. De opplever situasjonen i Bålerudveien som skummel og uoversiktlig, med tidvis mange bilister med høy fart, skarpe svinger, dårlig brøytet, strødd og vedlikeholdt. 
De spør om ny vei på oversiden av Feltspattveien vil oppfylle kravet om lengde på blindvei.
Grønnstruktur og idrettsanlegg
Den nye veien vil gå gjennom arealer avsatt til grønnstruktur og idrettsanlegg, og ytrer bekymring rundt om ballplass/lekeplassen skal bestå eller ikke og hvordan en sikker atkomst til ballplassen skal sikres. De påpeker at det er få lekeplasser i området, og spør hvorfor arealet skal brukes som vei når det er øremerket barn og friluftsliv. 
Kollektivtrafikk og sykler
Heradsbygda er bratt og ikke tilrettelagt for kollektivtrafikk eller sykler, og forslaget vil medføre økt biltrafikk ved at man her er avhengig av å kjøre bil. Utbyggingen vil ha stor innvirkning på naturen, med forurensning og også lyd- og lysforurensning.  
Medvirkning
Oppen Vest mener nabomøte bør avholdes før adkomst er avklart.
Med utgangspunkt i kommunens egne normer og trafikksikkerhet mener Oppen Vest grendelag at planforslaget ikke er gjennomførbart og bør skrinlegges. 

	
Kantarellveien og Kremleveien
Det vises til kommentarer ovenfor.
En betydelig reduksjon av detaljreguleringsplanen til to nye boenheter inne i det eksisterende boligområdet i Kremleveien er innenfor veiens kapasitet. Trafikkendringen vil være svært beskjeden.
I en byggeperiode vil det være anleggstrafikk. Anleggstrafikken vil være begrenset til bygging av to konvensjonelle eneboliger med infrastruktur. Støy og sikkerhet knyttet til anleggstrafikk behandles som del av byggesaken etter gjeldende lovverk og bestemmelser.
Helgerudveien
Vurderingen i planarbeidet er at denne veiens bredde er i tråd med veinormen for denne type vei, og at en økning med to nye boligenheter er innenfor veiens kapasitet. 
Friluftsområde
Området er avsatt til bolig i kommuneplanen. Området er ikke LNF, men friområde, og lekeareal. Dette punktet er også redegjort godt for i tidligere merknader. 
Stisystemet styrkes, lekearealer opprustes, nye lekearealer sikres etablert, nye arealer avsettes til friområde, med funksjoner som ikke fantes før. Allmenhetens ferdsel sikres på planens sti- og gangsystem.

Bålerudveien
Hensikten med utvidelsen av planavgrensingen er nettopp imøtegåelse av kommunens veinorm ved å sikre en god og trafikksikker løsning. Den nye adkomstveiens utforming avviker noe på enkelte punkter i kommunens veinorm, nettopp for å tilpasse seg de eksisterende forhold, se eget trafikknotat. Avvikene er vurdert som mindre og der den skisserte løsningen ivaretar hensynet til trafikksikkerhet. 
Trafikkendringen for Bålerudveien er svært beskjeden og innenfor veiens kapasitet.
Grønnstruktur og idrettsanlegg
Veien er lagt vest for selve ballplassen. Ballplassen vil bestå, og oppgraderes for å motvirke dagens gjengroing og barn og unges bruk av plassen. Areal som tidligere var avsatt til bolig omdisponeres til friareal til lek inne i boligfeltet.
Dagens gangforbindelser forbedres og vil sikre ferdsel både for turgåere, skolebarn og skoleturer for økt tilgjengeliggjøring av skogen gjennom boligområdet.
Kollektivtrafikk og sykler
Planforslaget etablerer koblinger mellom eksisterende og ny bebyggelse via friområder og gir økt tilgjengeliggjøring av busstoppet ved Heradsbygdveien for slik å stimulere til økt bruk av kollektivtransport. 
Medvirkning
Det vurderes å avholde informasjonsmøte i forbindelse med offentlig ettersyn.. 
Vi mener at planforslaget, slik det foreligger nå, er gjennomførbart og at virkninger er godt redegjort for i planmaterialet.

	Dette varselet handler kun om utvidelsen av planområdet, og flyttingen av avkjørselen fra Bålerudveien. For kommentarer til f.eks. bruken av Kremleveien, Kantarellveien og Bålerudveien som adkomstvei, at det planlegges ny adkomstvei, bruk av friområdet mellom Oppen vest og terrasseleilighetene, og bruk av areal avsatt til idrettsanlegg, se merknadsbehandlingen til oppstarten. 
Det er vurdert som hensiktsmessig å spre trafikken over flere veier. Helgerudveien blir kun adkomst til to nye enheter. 
At avkjøringen fra Bålerudveien er flyttet, vurderes å øke trafikksikkerheten sammenliknet med det som ble vist i oppstarten. Avvik fra vegnormen er vurdert som en del av planen. Når det planlegges i områder med eksisterende infrastruktur, vil det ikke alltid være mulig å oppfylle alle kravene i veg- og gatenormen. Da må avvik fra normen vurderes konkret, som en del av prosessen med planen. Selv om å flytte avkjørselen innebærer at en tar noe mer areal, reduserer det også behovet for skjæringer noe. 











Kommunedirektøren er ikke helt enig i at økningen er «svært beskjden». Økning i trafikk på Bålerudveien er heller ikke et ønske, men det er konkludert med å akseptere ti boenheter her. 















Kommunen oppfordret til nabomøte i forbindelse med oppstarten, men kan ikke kreve det.


	PRIVATPERSON

	Sissel Skovly og Lars Fjeldstad
Varsling
De mener de som nabo til planområdet skulle blitt varslet direkte om endring av plangrensen, og at det bør sendes ut nytt nabovarsel.
Adkomstveier – trafikk
De mener at Kremleveien og Helgerudveien ikke er egnet som tilkomst til Oppen Sikt.
Eksisterende regulert friområde
Mener erstatningsareal for friområde som foreslås bygget ned er for lite, og at eksisterende friareal for Oppen Vest må opprettholdes slik det er i dag. 
Tursti
Er det meningen at det skal brukes trapper som angitt som atkomst til de nye 2-mannsboligene som del av tursti? Mener det i så fall er en ubrukbar løsning som gir inntrykk av å gå i private hager. 
Innspill: Ny vei fra Bålerudveien.
Sissel og Lars foreslår en annen plassering av vei over friarealet til de øvre enhetene.
Innspill: Massiv utbygging
Sissel og Lars mener planen er for massiv, og at antallet enheter må reduseres.
	
Varsling 
Varslingsmateriell ble i forkant av varsling gjennomgått med kommunen, og kommunen ved planavdelingen ga her ut liste over de som skulle varsles. Kommunen mente at det her kun var de som ble direkte berørt av selve utvidelsen som skulle varsles direkte. Kremleveien 25 grenser ikke til utvidelsen. Utover direkte varsling er det varslet på ordinær måte, gjennom offentliggjøring av varselet i avis og på kommunens hjemmesider der det er mulig å komme med merknader slik Skovly og Fjelstad har gjort.

Adkomstveier 
Utvidelsens hensikt er å spre adkomsten på flere veier der planen også er endret med en vesentlig reduksjon av antall boenheter. Antall enheter er således begrenset til to på hver av de to veiene, hvilket er innenfor veienes kapasitet og med ivaretakelse av hensynet til trafikksikkerhet. 

Eksisterende regulert friområde
Planområdets utvidelse resulterer i en faktisk økning av planens friområde. 
Omfordelingen av boligområde og friområde i vest gir en økning av areal i favør av friområdet. I øvre del av feltet bygges en vei for å få tilkomst til de øverste ti enhetene. Planens friområde kompenseres med oppgradering av eksisterende lekeareal samt etablering av nytt. Dagens ferdselsårer videreføres med gangpassasjer som sikrer adkomst mellom boligområdene, friareal og skogen. 
Tursti 
Gjennom friområde i søndre del av plan skal det etableres gangforbindelser. Der terrenget er bratt kan gangforbindelsen anlegges som trapper, i tråd med kommunens tilbakemelding i oppstartsmøtet og senere tilbakemeldinger. I bestemmelsene sikres allmenhetens ferdsel og forebygging av privatisering.
Ny vei fra Bålerudveien
Plasseringen av veien er nøye plassert mot vest for slik å sikre et stort og godt lekeareal samt for å oppnå best mulig terrengtilpasning.
Massiv utbygging
Planen er bearbeidet med en betydelig reduksjon av antall boenheter. Rekkehus og tomannsboliger er tatt ut og boligfeltet består nå kun av 14 eneboligtomter. Antall enheter fra Kremleveien er redusert til 2 enheter.

	Det stemmer at det kun er de som blir direkte berørt av utvidelsen av planområdet som varsles om dette.
Kommunedirektøren er enig i at Kremleveien og Helgerudveien ikke tåler en stor økning i trafikk. Antall boenheter per adkomstvei er nå redusert til to for Kremleveien og to for Helgerudveien. 
Det er vurdert som bedre å spre trafikken over flere veier, og at Helgerudveien kan tåle to nye boenheter.
Området er i hovedsak avsatt til bolig i kommuneplanens arealdel, og det er derfor i tråd med overordnet plan å bygge bolig der. Kommunedirektøren forstår at folk ikke ønsker at arealet for bolig utvides. Det har imidlertid vist seg å være nødvendig for å få til en adkomst nord i boligfeltet. Når det gjelder omrokeringen av arealformål i syd, så mener kommunedirektøren at den også fører til en mer trafikksikker plan, siden trafikken da spres over flere veier. 
Denne varslingen gjelder kun utvidelsen av planområdet. For kommentarer om for eksempel turstien, henviser kommunedirektøren til vurderingen av innspill til oppstarten.



	Ann-Karin Molund
	Merknaden er den samme som er sendt inn av Feltspatveien velforening, og er allerede kommentert.

	Se vurdering av Feltspatveien sitt innspill

	Kjell Gunnar Karlsen
	Merknaden er den samme som er sendt inn av Feltspatveien velforening, og er allerede kommentert.

	Se vurdering av Feltspatveien sitt innspill

	Svein Johansen
	Merknaden er den samme som er sendt inn av Feltspatveien velforening, og er allerede kommentert.

	Se vurdering av Feltspatveien sitt innspill

	Trude Skarheim Karslen
	Merknaden er den samme som er sendt inn av Feltspatveien velforening, og er allerede kommentert.

	Se vurdering av Feltspatveien sitt innspill

	Arnfinn Granheim
Arnfinn mener det er uansvarlig med mer trafikk på Bålerudveien, at veien er for smal, vanskelig å kjøre på, at kommunen bør gjøre noe med veien, at man må stoppe for møtende biler, glatt på vinteren, og at nye boenheter og ny avkjørsel vil skape mange alvorlige situasjoner. Arnfinn mener veien bør gå gjennom skogen fra Oppen gård.


	
Bålerudveien er samlevei og er utredet til å ha god kapasitet til å dekke de 10 nye enhetene. 
Ny avkjørsel planlegges og utføres slik at trafikksikkerheten ivaretas. Det foreslås vikepliktskilt, slik at kjørende i Bålerudveien ikke skal stoppe for den nye avkjørselen.
Vei fra Oppen gård er urealistisk med en svært lang vei gjennom naturområder og for stor stigningsgrad. Se veinotat.
	Denne varslingen gjelder kun utvidelsen av planområdet. For kommentarer om for eksempel hvilke adkomstveier som brukes (med unntak av Helgerudveien), henviser kommunedirektøren til vurderingen av innspill til oppstarten.
Ny plangrense innebærer at avkjøringen fra Bålerudveien flyttes lengre nord. Det vurderes som mer trafikksikkert.

	Knut Olav Sunde
Knut Olav mener han blir sterkt berørt av planforslaget, at nærområdet er regulert til friområde, at friområdene blir vanskeligere tilgjengelig fra Kremleveien, at forslaget raserer naturverdier, at det blir for store skjæringer, at veiene skaper barrierer for tilgang til friområdene, og at ballplassen blir utilgjengelig.
Videre mener Knut Olav at skolebarn må benytte Kremleveien som skolevei, og at denne ikke er sikker.
Adkomstveier og trafikksikkerhet
Knut Olav mener ingen veier i området kan ta imot økt trafikk, han underkjenner trafikkanalysen, og opplyser om at han har påklaget konklusjonen i eget brev til kommunen.
Knut Olav mener at andre normer eller kunnskap enn kommunens veinorm ikke skal benyttes, at ÅDT er beregnet feil, samt at det er drøyt å hevde at veiene er trafikksikre når en ser på skadestatestikk.
Videre mener Knut Olav at trafikk i anleggsfasen ikke er utredet i analysen, at analysen er tendensiøs, mangelfull og full av feil. Knut Olav mener at kommunen skal gjøre egne vurderinger.



	
Vi forså at Knut Olav og naboer blir berørt av planforslaget. 
Arealet er avsatt til bolig i kommuneplanen og utvikles i tråd med dette. 
Fra noen få eiendommer, blant annet Knut Olav sin eiendom, vil han miste sin tomts private adkomst inn i skogen. Planen sikrer adkomsten til skogen gjennom gode og offentlig tilgjengelige gangpassasjer for bedret tilgjengelighet for hele boligområdet. Gangpassasjen etablerer samtidig en bedre og tryggere ferdselsåre for skolebarn ned til Heradsbygdveien og skolen.

Veiene er lagt så nær dagens terrengkoter som mulig, og prosjektert med minst mulig skjæringer og fyllinger.
Ballplassen oppgraderes, og planen supplerer boligområdet med nytt lekeområde iht. kommunale retningslinjer. 
Adkomstveier og trafikksikkerhet
Skadestatistikk benyttes i forbindelse med planutarbeidelse som indikasjon på sikkerhetsnivå på veier. 
Trafikkanalysen er gjennomført av ansvarlig foretak og gjennomgått av kommunens veiavdeling og planavdeling. 
Etter bearbeidelse av planen med betydelig reduksjon av antall enheter er det nå kun to nye enheter som har sin adkomst fra henholdsvis Kremleveien og Helgerudveien. Planen er redusert til at 10 boenheter får adkomst fra Bålerudveien. Bålerudveien har veibredde 5 meter, og det er etablert separate gangforbindelser i området. Det er ikke ønskelig med økning av trafikk i Bålerudveien heller, men det er vurdert å være den beste løsningen i dette tilfellet.  
Trafikkanalysen er revidert, og følger saken. 
I plansaker skal de forskjellige hensynene vektes opp mot hverandre.
Støy og sikkerhet knyttet til anleggstrafikk behandles som del av byggesaken etter gjeldende lovverk og bestemmelser.
	Denne varslingen gjelder kun utvidelsen av planområdet. For kommentarer om for eksempel hvilke adkomstveier som brukes (med unntak av Helgerudveien), henviser kommunedirektøren til vurderingen av innspill til oppstarten.
Motivasjonen for å utvide planområdet i syd, er å kunne spre trafikken på flere veier, slik at det blir mindre trafikkøkning i Kremleveien. 
Utvidelsen innebærer også at avkjøringen fra Bålerudveien flyttes vekk fra svingen. 
Trafikkrapporten har blitt oppdatert, og den oppdaterte versjonen følger planforslaget. 
Plan for anleggsfasen blir ikke utarbeidet før byggesaken, og er ikke en del av reguleringsplanen. 



	Marianne Thorsrud Hansen
Marianne mener ny avkjørsel fra Bålerudveien ikke er bedre enn foreslått løsning i svingen, at eksisterende veinett i Bålerudveien ikke er tilpasset de nye enhetene, at det er mange som har trøbbel med å kjøre på veien på vinterstid, og at det bør finnes en annen løsning.
Marianne foreslår å bruke veien til høyre for Kremleveien eller kjøre over Oppen Gård.

	Utvidelsen av planområdet er gjort for å legge avkjørselen fra Bålerudveien bort fra svingen med bedre sikt og stigningsforhold til følge. Løsningen ivaretar hensynet til trafikksikkerhet og innebærer begrensning av terrenginngrep.
Planen er bearbeidet der rekkehus og tomannsboliger forlates, og der antallet boenheter er redusert til 14. Fra Bålerudveien er antall enheter redusert til 10 eneboligtomter, hvilket er innenfor Bålerudveiens kapasitet.
Vei fra Oppen gård er urealistisk med en svært lang vei gjennom naturområder og for stor stigningsgrad. Vei fra parkeringsplassen i Kremleveien og inn til skogen mellom Kremleveien 7 og 11 er vurdert i samråd med kommunen som uaktuell på grunn av høy stigningsgrad. 

	Denne varslingen gjelder kun utvidelsen av planområdet. For kommentarer om for eksempel hvilke adkomstveier som brukes (med unntak av Helgerudveien), henviser kommunedirektøren til vurderingen av innspill til oppstarten.
Kommunedirektøren mener at det å flytte avkjørselen fra Bålerudveien lengre nord gir en mer trafikksikker løsning. 

